b'\n_START_ARTICLE_\nHabomai\n_START_PARAGRAPH_\nHabomai tai Habomai-saaret (ven. \xd0\xa5\xd0\xb0\xd0\xb1\xd0\xbe\xd0\xbc\xd0\xb0\xd0\xb8, jap. \xe6\xad\xaf\xe8\x88\x9e) on muutaman saaren muodostama ryhm\xc3\xa4 Kuriilien saariston etel\xc3\xa4osassa, \xc5\xa0ikotanin ja Hokkaidon v\xc3\xa4lill\xc3\xa4. Suurin saarista, Zeljonyi, on pinta-alaltaan 51 km\xc2\xb2. Saaria hallinnoi Ven\xc3\xa4j\xc3\xa4 osana Sahalinin aluetta, mutta Japani vaatii niit\xc3\xa4 itselleen osana ns. Pohjoisia territorioita (Hopp\xc5\x8d), joihin se katsoo kuuluvan my\xc3\xb6s Shikotanin, Iturupin ja Kuna\xc5\xa1irin._NEWLINE_Vuonna 1956 Neuvostoliitto ja Japani antoivat julistuksen, jossa Neuvostoliitto lupasi luovuttaa Shikotanin ja Habomain saaret Japanille vastineeksi rauhansopimuksesta, mutta Japani ei suostunut sopimukseen, vaan vaatii my\xc3\xb6s Etorofun (Iturup) ja Kunashirin saaria. Ennen vuotta 1945 Shikotan ja Habomai-saaret eiv\xc3\xa4t kuuluneet hallinnollisesti Kuriileihin vaan Hokkaid\xc5\x8dn alueeseen.'